એક વખત બધા દેવ ભેગા થઇ વિચારવા લાગ્યા કે આ અસુરો મહાદેવ તથા બ્રહ્માજીનું તપ કરી તેમની પાસેથી ઇચ્છા વરદાન માગી વધુ બળવાન બની આપણને અપાર દુઃખ આપે છે. તો ચાલો આપણે પણ તેઓ સાથેના યુદ્ધમાં વિજયી થઇએ. તે માટે શંકરના શરણે જઇએ. બધા દેવ કૈલાસમાં શિવજી પાસે આવી સમૂહમાં શિવગાન ગાવા લાગ્યા. આ જોઇ શિવ પ્રસન્ન થયા. તેમણે દેવતાઓને તેઓ કૈલાસ ઉપર કેમ આવ્યા? તેનું પ્રયોજન પૂછ્યું. બધા દેવે ઉપરની વાત જણાવી. શિવે તેમને તે અંગે યોગ્ય કરવાનું જણાવ્યું. પ્રસન્ન થયેલું દેવવૃંદ ત્યાંથી પોતપોતાને લોક ચાલ્યું ગયું.